Alexei Navalnîi le-a transmis ruşilor să saboteze viitoarele alegeri.
Alexei Navalnîi le-a cerut joi rușilor să participe la alegerile parlamentare de luna viitoare. Navalnîi speră să reducă marja de victorie a Rusiei Unite și să îi provoace o potențială problemă în locuri precum Moscova și Sankt Petersburg. Navalnîi se află în închisoare din luna februarie, când a fost condamnat la doi ani şi jumătate de detenţie.
Alexei Navalnîi le-a cerut joi rușilor să participe la alegerile parlamentare de luna viitoare pentru a încerca să diminueze dominația politică a partidului Rusia Unită, relatează Reuters.Campania, care le cere oamenilor să voteze pentru anumiți candidați considerați a avea cele mai mari șanse de a învinge candidatul Rusiei Unite într-o anumită zonă, este una dintre ultimele mijloace de care dispun Navalnîi și aliații săi după ce, în vara acestui an, mișcarea sa a fost declarată ilegală ca fiind "extremistă".Propriilor săi aliați le este interzisă participarea, iar Rusia Unită, care îl susține pe președintele Vladimir Putin, este de așteptat să câștige alegerile din 17-19 septembrie, în ciuda unei scăderi de durată a popularității sale.Cu toate acestea, Navalnîi speră să reducă marja de victorie a Rusiei Unite și să îi provoace o potențială problemă în locuri precum Moscova și Sankt Petersburg, unde manifestările anti-Kremlin sunt în mod tradițional mai puternice."Au declarat jumătate din țară ca fiind extremiști pentru a acapara toate circumscripțiile electorale…", a scris Navalnîi într-o postare pe Instagram publicată cu o zi înainte de aniversarea unui an de la otrăvirea sa cu ceea ce Occidentul a spus că a fost un agent neurotoxic de uz militar, lucru pe care Rusia l-a respins ca fiind o campanie occidentală de denigrare împotriva sa."Nu i-au lăsat pe candidații puternici (să participe) la alegeri. Acum, chiar și cei care nu sunt atât de puternici sunt eliminați din cursă", a spus el, făcând apel la susținători să se înscrie pentru a participa.De când a fost încarcerat în februarie pentru doi ani şi jumătate pentru încălcarea condițiilor de eliberare condiționată în urma unei condamnări pe care el o numește inventată, Navalnîi a încercat să rămână în contact cu susţinătorii săi prin intermediul postărilor pe rețelele de socializare transmise avocaților săi care îl vizitează în închisoare.